TTAจ้องลดหุ้นUMS38%หอบข้อมูลแจงคดี23ม.ค.
TTA เล็งลดสัดส่วนถือหุ้น UMS เหลือ 51% รอจังหวะขายในตลาด
19 ม.ค. 2555

TTA เล็งลดสัดส่วนถือหุ้น UMS เหลือ 51% รอจังหวะขายในตลาด
ม.ล.จันทรจุฑา จันทรทัต กรรมการผู้จัดการใหญ่และประธานเจ้าหน้าที่บริหาร บริษัท โทรีเซนไทย เอเยนต์ซีส์ (TTA) เปิดเผยว่า บริษัท มีแผนจะลดสัดส่วนการถือหุ้น บริษัท ยูนิค ไมนิ่ง เซอร์วิสเซส (UMS) จาก 89% ให้เหลือไม่ต่ำกว่า 51% โดยคงความเป็นผู้ถือหุ้นใหญ่ไว้ สาเหตุเนื่องจากการถือหุ้น 89% หรือ 51% อำนาจการบริหารไม่ต่างกัน โดยช่วงแรกซื้อหุ้น 34% แต่หลังทำคำเสนอซื้อทำให้สัดส่วนการถือหุ้นเพิ่ม
กรณีมีผู้ถือหุ้นร้องเรียนกรมสอบสวนคดีพิเศษ (ดีเอสไอ) เรื่องการบริหารงานผิดพลาด สร้างความเสียหายให้ผู้ถือหุ้น ซึ่งวันที่ 23 ม.ค.นี้ ม.ล.จันทรจุฑาจะไปให้ข้อมูลกับดีเอสไอ ซึ่งการไม่ใช้สิทธิแปลง UMSW 1 มองว่าไม่คุ้มค่าในการลงทุน เพราะต้องใช้เงินถึง 480 ล้านบาท ได้หุ้นเพิ่มเพียง 2% เทียบกับการลงทุนครั้งแรก 3,900 ล้านบาท ได้หุ้น 89% ของหุ้นทั้งหมด
สำหรับปี 2555 คาด TTA มีรายได้ใกล้เคียงปีก่อนหรือเพิ่มขึ้นเล็กน้อย โดยประเมินว่าธุรกิจเดินเรือในปีนี้ยังไม่ดีต่อเนื่อง คาดดัชนีค่าระวางเรือ (DBI) ไม่ได้สูงจากปีก่อนจากปัญหาเศรษฐกิจโลกและจำนวนกองเรือที่มีอยู่จำนวนมาก สูงกว่าความต้องการใช้ แต่ TTA มีรายได้จากบริษัท เมอร์เมด มาริไทม์ และธุรกิจขนส่งครบวงจรในเวียดนามช่วยเสริมรายได้
“กำไรปี 2555 คาดเติบโตมากกว่าปีก่อน ผลจากส่วนต่างกำไรที่สูงขึ้นและไม่มีภาระค่าใช้จ่ายในการตั้งสำรอง จากเรือที่ไม่มีสัญญาว่าจ้าง”
ผู้บริหาร TTA กล่าวว่า ปีนี้ธุรกิจเดินเรือไม่ดี เป็นโอกาสซื้อเรือ ซึ่งมีแผนเพิ่มกองเรือจาก 16 ลำ เป็น 2530 ลำ เพื่อเตรียมพร้อมปี 2556-2557 ธุรกิจเดินเรือจะอยู่ในช่วงขาขึ้น